Gepubliseer op 23 Januarie 2017
Dit gaan lekker wees.
Storie van hoop - Harmony
Gepubliseer op 22 Januarie 2017
Harmony Projek streef daarna om mense te mobiliseer om draers van Christus se hoop te wees en om hoop te bring aan individue en hul kinders wat geraak word deur egskeiding en enkelouerskap. Ons doen dit deur geestelike en emosionele ondersteuning te bied en hulle te help om verhoudings te herstel. Hierdeur word God se liefde gedemonstreer.
Die gestrooptheid wat jy ervaar na ‘n egskeiding asook enkelouerskap bied geweldige uitdagings aan die individue en hul kinders. Die 13 weke programme nl. DivorceCare, DivorceCare4Kids en Single&Parenting help hulle toe te rus en te bemagtig.
Die projekspan wil graag verder ook praktiese ondersteuning en hulp aanbied in tye van nood. Dalk kan jy help om op een van die volgende maniere ‘n verskil in lewens te maak en hulle te laat voel dat God hul raaksien en omgee:
- Word deel van ons groep kosmakers wat ‘n ligte ete verskaf voor ons aandprogram;
- Ons soek oogkundiges wat kan help met: opstel van CV’s, testamente, begrotings en finansiële bestuur, die basiese instandhouding van jou motor en DIY huistake, klerekasbeplanning en persoonlike versorging.
- Noodverligting in bv. skoolfondsborge, geskenkbewyse vir lugtyd, brandstof en motordiens.
- As jy ’n prokureur, haarkapper of bloemiste is, of jy het ‘n motorhawe of restaurant, kan jy jou dienste gratis of teen ‘n verminderde fooi beskikbaar stel wat verligting bring in tye van nood.
- Enigiets wat ons in hulle bederfpakkies kan plaas vir spesiale dae soos verjaarsdae.
Bladsy 122 van 125